Tematika

Kurzus neve: Speciálkollégum I. (szeminárium)
Kurzus kódja: BTALF0003BA
Oktató: Sós Csaba
Kurzus helye és ideje: Médiatár, kedd 14.00 - 16.00

Leírás:

A félév során elsősorban a cirkusz jelenségváltozásainak vizsgálatára teszünk kísérletet három rendező filmjein keresztül, a kurzus ennek megfelelően három tematikus blokkból fog felépülni. Elsőként Hitchcock filmjeit alapul véve a művészi aktusként (kvázi cirkuszi mutatványként) felfogott gyilkosság értelmezésére teszünk majd kísérletet, ezt követően a Commedia dell’arte karaktertipológiájához igazodva Chaplin filmjeinek apropóján megkíséreljük a Pierrot-nak nevezett bohóc jellemvonásainak meghatározását, majd innen továbbszőve a diskurzust Fellini egy-egy filmje kapcsán megpróbáljuk értelmezni a bohóc alakváltozásait, felvázolni a Pierrot-tól (a naiv bohóctól) a Harlequin-ig (a bohóc egy intellektuálisabb alakváltozatáig) vezető útvonalat.

Követelmény: A kurzuson való részvétel, megbeszélés szerint egy referátum készítése, a félév végén pedig egy kb. 3 oldalas szemináriumi dolgozat elkészítése

Megtekintésre szánt filmek:

1.	Alfred Hitchcock: Gyilkosság telefonhívásra
2.	Alfred Hitchcock: A kötél
3.	Alfred Hitchcock: Psycho
4.	Charlie Chaplin: Cirkusz
5.	Charlie Chaplin: Modern idők
6.	Charlie Chaplin: A diktátor
7.	Federico Fellini: Országúton
8.	Federico Fellini: 8 és fél
9.	Federico Fellini: Casanova

Elolvasásra szánt írások:

1.	A Filmvilág és a Filmkultúra témához kapcsolódó írásai 
2.	Szabolcsi Miklós: A clown mint a művész önarcképe. Corvina, Bp., 1974 (nem az egész könyv, csak fejezetek kellenek majd)
3.	 Zizek, Slavoj: Alfred Hitchcock, avagy a forma és történeti közvetítése (Hajdú Richárd fordítása). In: Hitchcock. Kritikai olvasatok (szerk. Füzi Izabella), Pompeji, Szeged, 2010. 39-53
4.	Dolar, Mladen: Hitchcock tárgyai (Deák Viktor fordítása). In: Hitchcock. Kritikai olvasatok (szerk. Füzi Izabella), Pompeji, Szeged, 2010. 128-148
5.	Barthes, Roland: A szegény meg a proletár. In: Barthes, Roland: Mitológiák (Ádám Péter fordítása). Európa Könyvkiadó, Bp. 1983, 49-53
6.	Manea, Norman: Bohócokról: A diktátor és a művész – Jegyzetek egy Fellini-szöveghez. Európa Könykiadó, Bp., 2003, 57-98
7.	Nemeskürty Istán: Szemtől szemben; Federico Fellini, Gondolat, Budapest, 1974
8.	Muhi Klára- Perlaki Tamás: Federico Fellini. Filmbarátok Kiskönyvtára